Malema pleit onskuldig in vuurwapen-saak | Maroela Media
Julius Malema en sy medebeskuldigde, Adriaan Snyman, het onskuldig gepleit op die vuurwapenverwante aanklagte waarop hulle sedert 2018 tereg staan.
Die saak teen Malema en Snyman het vandeesweek in die Oos-Londense streekhof hervat en vorder volgens Ernst Roets, hoof van beleid en aksie by AfriForum, goed.
"Dit wil voorkom of die aanklaer deeglik is. Ons glo wel nie die saak sal vandeesweek al afgehandel wees nie. Dit lyk of dit Malema se regstrategie is om eenvoudig alles te ontken," sê Roets.
Malema en Adriaan Snyman staan tereg op verskeie aanklagte wat verband hou met Malema se beweerde afvuur van 'n vuurwapen by die EFF se vyfjaarfeesviering in Mdantsane in 2018.
AfriForum het destyds die klagtes ingedien nadat Snyman die vuurwapen glo vir Malema aangegee het voordat dit afgevuur is. Snyman is na bewering die eienaar van 'n private veiligheidsmaatskappy wat tydens die voorval dienste aan die EFF gelewer het.
Luxolo Tyali, woordvoerder van die Nasionale Vervolgingsgesag (NVG), sê vyf getuies het Dinsdag hul getuienis in die streekhof gelewer voordat hulle kruisondervra is.
Nog twee getuies sal na verwagting vandag (Woensdag) na die getuiebank geroep word.
EWN berig een van die getuies wat reeds geroep is, is die vrou wat na bewering die Maandag ná die voorval leë patroondoppies op die stadionterrein gevind het. Sy was deel van 'n skoonmaak- en instandhoudingspan.
Tyali kon by navraag geen besonderhede rakende die getuienis aan Maroela Media verskaf nie aangesien hy nie self die hofverrigtinge bywoon nie.
Helikopter stort neer by lughawe
So die beeld materiaal lieg en die geweer het by homself afgegaan??
Ek sal seker nooit verstaan nie, wonder of hy ook heeltyd by sy vrou onskuldig pleit. dit werk nie eers daar nie. Hhahahahahaha
Ek hoop nou dat die vuurwapen en die doppies verbind kan word. n Wakker speurder sal al die man se vuurwapens nagegaan het. Dit gaan deurslag gewend wees. Ou Julias is nes ou Jakop, ontken alles.
Sluit hom toe of julle bang vir hom hy het dit gedoenlaat hom op sy tone kyk maak van hom n voorbeeld wys vir Malemma hy kan nie maak wat hy wil nie by nie president nie sluit toe
Die onoselheid van hierdie man gaan my verstand te bowe, daar is video getuienis waar hy die wapen afvuur.